**ՀՐԱՊԱՐԱԿԱՅԻՆ ԾԱՆՈՒՑՈՒՄ**

**մրցույթի անցկացման և 2023 թվականի սեպտեմբերի 27-ին հայտարարված պետական անտառային նշանակության հողերից հանգստի և զբոսաշրջության կազմակերպման նպատակով վարձակալության իրավունքով տրամադրման 13-րդ լոտով մրցույթի չեղյալ լինելու վերաբերյալ**

Առաջնորդվելով Հայաստանի Հանրապետության կառավարության 2007 թվականի մայիսի 24-ի N 806-Ն որոշման հավելվածի 25-րդ և 36-րդ կետերով, շրջակա միջավայրի նախարարության Անտառային կոմիտեի նախագահի սեպտեմբերի 25-ի Միջգերատեսչական մրցութային հանձնաժողով ստեղծելու մասին N 132-Ա հրամանով՝ Անտառային կոմիտեն հրավիրում է բոլոր սուբյեկտներին մասնակցելու պետական անտառային նշանակության հողերից հանգստի և զբոսաշրջության կազմակերպման նպատակով՝ վարձակալության իրավունքով տրամադրման մրցույթին:

**Մրցույթի կազմակերպիչի անվանումը, մրցույթի կազմակերպման վայրը հասցեն.**

Մրցույթը կազմակերպում է շրջակա միջավայրի նախարարության Անտառային կոմիտեն: Մրցույթի անցկացման վայրն է ք. Երևան, Արմենակյան 129, 3-րդ հարկ **հանձնաժողովի քարտուղար՝ Գ.Պետրոսյան, հեռ. 010304501**:

**Մրցույթի մասնակցության նախավճարի դրամային հաշվեհամարը.**

Մրցույթին մասնակցության նախավճարի դրամային հաշվեհամարն է ֆինանսների նախարարության գործառնական վարչության Երևանի N 1 ՏԲԳ հաշվեհամարը, **900018002270:**

**Մրցույթին մասնակցության հայտին կից պահանջվող փաստաթղթերի ցանկը.**

Համաձայն ՀՀ կառավարության 2007 թվականի մայիսի 24-ի Պետական անտառները և անտառային հողերն օգտագործման տալու կարգը սահմանելու մասի թիվ 806-Ն որոշման՝ մրցույթին մասնակցության հայտին (N 2 ձև) կից ներկայացվում են`

1. անտառօգտագործման ծրագիրը (գիտահետազոտական նպատակներով օգտագործման դեպքում՝ տվյալներ ծրագրվող գիտահետազոտական աշխատանքների ուղղվածության և հետազոտվող օբյեկտի մասին).
   1. նախատեսվող միջոցառումների իրականացման ժամանակացույցն ըստ իրականացման տարվա.
   2. ներդրումների չափը և ժամանակացույցն ըստ ներդրումային յուրաքանչյուր տարվա.
   3. սխեմաներ և քարտեզներ.
   4. ակնկալվող արդյունքը.

2. նախավճարի մուծումը հաստատող փաստաթղթի պատճենը.

3. իրավաբանական անձանց և անհատ ձեռնարկատերերի համար՝ համապատասխանաբար պետական գրանցման կամ պետական հաշվառման համարը.

4. անձնագրի պատճենը` ֆիզիկական անձանց համար.

5. հայտատուի կողմից տրված լիազորագիրը, եթե մրցույթին ներկայանում է լիազորված անձը:

**Մրցութային հանձնաժողովի անդամների կողմից խրախուսվում է մրցույթին մասնակցող հայտատուների կողմից ներկայացված անտառօգտագործման իրատեսական, առավել ներդրումային ծրագրերը և նվազագույն տարեկան վարձավճարի չափից ավել վարձավճար առաջարկող հայտերը:**

**Մրցույթի պայմանները, մրցույթի հաղթողին որոշելու կարգը.**

Հանձնաժողովի անդամները մրցույթին մասնակցող հայտատուների կողմից ներկայացված անտառօգտագործման ծրագիրը գնահատում են ՀՀ կառավարության 2007 թվականի մայիսի 24-ի թիվ 806-Ն որոշման 1-10 բալանոց միավորների համակարգով:

Մրցույթում հաղթող է ճանաչվում այն մասնակիցը, որի ներկայացրած հայտի գնահատված միավորների հանրագումարն առավելագույնն է մնացած մասնակիցների միավորների համագումարից, բայց ոչ պակաս հանձնաժողովի անդամնեի կողմից գնահատվելիք առավելագույն միավորների հանրագումարի կեսից:

Հավասար միավորների դեպքում հաղթողը որոշվում է վիճակահանությամբ:

Մրցույթում հաղթող չճանաչված մասնակիցները մրցույթի մասնակցության նախավճարի վերադարձման նպատակով դիմում են տրամադրողին, որը դիմումն ստանալուց հետո մեկամսյա ժամկետում նախավճարի գումարը վերադարձնում է նրանց:

**Մրցույթում հաղթող ճանաչված մասնակիցը մրցույթի նախապատրաստական աշխատանքների հետ կապված բոլոր տեսակի ծախսերը 10 աշխատանքային օրվա ընթացքում միանվագ վճարում է ֆինանսների նախարարության գործառնական վարչության Երևանի N 1 ՏԲԳ հաշվեհամարին 900018002270:**

Եթե մրցույթում հաղթող ճանաչված անձը հրաժարվում է արձանագրությունն ստորագրելուց կամ 15 օրվա ընթացքում պայմանագիր կնքելուց, ապա նրա վճարած նախավճարը չի վերադարձվում:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Հ/Հ** | **Մրցույթի կազմակերպման տարեթիվը, ամիսը, ամսաթիվը** | **Մրցույթի մասնակցության հայտերի ընդունման ժամկետը ժամերն ըստ օրերի** | **Անտառօգտագործման տեսակը, ժամկետը, վայրը** | **Նվազագույն տարեկան վարձավճարի չափը ՀՀ դրամ, ներառյալ ԱԱՀ** | **Մրցույթին մասնակցության նախավճարի չափը ՀՀ դրամ** | **Մրցույթի նախապատրաստական աշխատանքների հետ կապված վճարվող գումարի չափը ՀՀ դրամմրցույթում հաղթող ճանաչված մասնակցի կողմից** | **Անտառի տարածքին ծանոթանալու օրերը և ժամերը**  **հեռ. 010304501** | **Մրցույթի հայտերի բացման և դրանց ամփոփման նիստերի կայացման օրերը և ժամերը** |
| **1** | **2** | **3** | **4** | **5** | **6** | **7** | **8** | **9** |
| **1** | 2023 թվականի նոյեմբերի  10-ին | 2023 թվականի հոկտեմբերի  2-ից մինչև 2023 թվականի  հոկտեմբերի 25-ը ներառյալ (աշխատանքային օրերին ժամը  10:00-17:00 | <<Հայանտառ>> ՊՈԱԿ-ի <<Սևքարի անտառտնտեսություն>> մասնաճյուղի Գետաշենի անտառպետության տարածք, 0.5 հա (կադաստրային ծածկագիր՝ 11-039-0150-0002, հանգստի և զբոսաշրջության կազմակերպման նպատակով, 20 տարի ժամկետով:  Անտառային հողի նկատմամբ սահմանափակումներ (ներառյալ՝ սերվիտուտներ) առկա չեն: | 240000  Նվազագույն  տարեկան  վարձավճարի  չափը  /ՀՀ դրամ ներառյալ ԱԱՀ/ | 12000 | 95000 | 2023 թվականի հոկտեմբերի  2-ից մինչև 2023 թվականի  հոկտեմբերի 25-ը ներառյալ (աշխատանքային օրերին ժամը  10:00-17:00 | 2023 թվականի նոյեմբերի 10-ին ժամը  12:00 |